CELEX: C2007/283/18
Language: lv
Date: 2007-11-24 00:00:00
Title: Lieta C-390/07: Prasība, kas celta 2007. gada 17. augustā — Eiropas Kopienu Komisija/Lielbritānijas un Ziemeļīrijas Apvienotā Karaliste

24.11.2007   
            
            
               LV
            
            
               Eiropas Savienības Oficiālais Vēstnesis
            
            
               C 283/10
            
         Prasība, kas celta 2007. gada 17. augustā — Eiropas Kopienu Komisija/Lielbritānijas un Ziemeļīrijas Apvienotā Karaliste
   (Lieta C-390/07)
   (2007/C 283/18)
   Tiesvedības valoda — angļu
   Lietas dalībnieki
   
      Prasītāja: Eiropas Kopienu Komisija (pārstāvji — S. Pardo Quintillán, X. Lewis un H. van Vliet)
   
      Atbildētāja: Lielbritānijas un Ziemeļīrijas Apvienotā Karaliste
   Prasītājas prasījumi:
   
               1.
            
            
               Atzīt, ka
               
                           —
                        
                        
                           nenosakot Humbera [Humber] estuāru, Vaša [The Wash], Debenas [Deben] un Kolnas [Colne] estuāru, Utera Temzas [Outer Thames] estuārs, Saushemptonas Voteras [Southampton Water] un Īrijas Ziemļaustrumus jūras (izņemot Solviju Firtu [Solway Firth]) par eitrofikācijai pakļautām jūtīgām zonām
                        
                     
                           —
                        
                        
                           un nepakļaujot stingrākai attīrīšanai komunālo notekūdeņu novadīšanu, kuri nāk no Humbera [Humber] estuāra, Vaša [The Wash], Debenas [Deben] un Kolnas [Colne] estuāra, Utera Temzas [Outer Thames] estuāra, Saushemptonas Voteras [Southampton Water], Īrijas Ziemeļaustrumu jūras (izņemot Solviju Firtu [Solway Firth]), Lohneja [Lough Neagh], Augšējā un Apakšējā Erne ezera [Upper and Lower Lough Erne] aglomerācijām ar cilvēku ekvivalentu (c.e.) lielāku par 10 000,
                        
                     Lielbritānijas un Ziemeļīrijas Apvienotā Karaliste nav izpildījusi savus pienākumus, ko tai uzliek Padomes Direktīvas 91/271/EEK (1) par komunālo notekūdeņu attīrīšanu 3. panta 1. un 2. punkts, 5. panta 1., 2., 3. un 5. punkts un II pielikums.
            
         
               2.
            
            
               piespriest Lielbritānijas un Ziemeļīrijas Apvienotajai Karalistei atlīdzināt tiesāšanās izdevumus.
            
         Pamati un galvenie argumenti
   Komisija uzskata, ka Lielbritānija ir izvēlējusies pārmērīgi ierobežojošu pieeju jūtīgu zonu noteikšanā. Tas ir ne tikai augstā pierādījumu sliekšņa dēļ, ko Lielbritānija nosaka pirms ūdenstilpņu apstiprināšanas par eitrofiskām, bet arī tā fakta dēļ, ka Lielbritānija nemin nepieciešamību noteikt ūdenstilpnes, kas ir pakļautas riskam un tuvākajā nākotnē, ja netiek veikti aizsardzības pasākumi, var kļūt eitrofiskas.
   Lielbritānijā, nenosakot par jūtīgām zonām Humbera estuāru, Vaša, Debenas un Kolnas estuāru, Utera Temzas estuāru, Saushemptonas Voteras un Īrijas Ziemeļaustrumu jūru (izņemot Solviju Firtu), notekūdeņi no aglomerācijām ar c.e. lielāku par 10 000, kas novada notekūdeņus šajās zonās, kā arī aglomerācijās, kas atrodas saistītu ūdens sateces laukumu zonās, nav pakļauti savākšanas un attīrīšanas pienākumam, ko direktīva nosaka jūtīgām zonām līdz 1998. gada 31. decembrim kā pēdējam izpildes termiņam.
   Londona, Liverpūle, Mančestera, Līdsa, Kingstona pie Hallas un Saushemptona ir starp iesaistītajām aglomerācijām. Līdz ar to Lielbritānija nav izpildījusi pienākumus, ko tai uzliek direktīva un it īpaši tās 3. panta 1. un 2. punkts, 5. panta 2., 3. un 5. punkts un II pielikums.
   Tāpat Komisija uzskata, ka Lielbritānija līdz 1998. gada 31. decembrim, kā tas ir noteikts, nav nodrošinājusi visu pienākumu, kas izriet no direktīvas 5. panta 2., 3. un 5. punkta, izpildi attiecībā uz vairākām aglomerācijām, kas izvada savus ūdeņus norādītajās Lohneja, Augšējā un Apakšējā Erne ezera jūtīgajās zonās.
   
      (1)  Padomes 1991. gada 21. maija Direktīva 91/271/EEK par komunālo notekūdeņu attīrīšanu (OV L 135, 40. lpp.).